Viktoras Kaleckis

Viktoras Kaleckis (1922 m. kovo 6 d.  Zarasuose – 1970 m. rugsėjo 11–18 d. Dyburge, Vokietija) – Romos katalikų kunigas Kanadoje, JAV ir Vokietijoje.

 Biografija 
Mokėsi Šiaulių valstybinėje berniukų gimnazijoje, kur 1940 m. kartu su Alfonsu Puodžiūnu redagavo Religinio auklėjimosi būrelio žurnalą „Mūsų žingsniai“ (sudėtingomis politinėmis sąlygomis rotaprintu spausdinamas leidinys ėjo trumpai).Vytenis Rimkus. Religinio auklėjimosi būrelio žurnalas „Mūsų žingsniai“ V.Kaleckis 1941 m. baigė Gimnaziją ir tais pačiais metais įstojo mokytis į Kauno kunigų seminariją, vėliau mokslus tęsė Vilniaus kunigų seminarijoje. 

Artėjant Antrojo pasaulinio karo frontui, 1944 m. pasitraukė į Vokietijos vakarinę dalį. Baigė Eichstaetto kunigų seminariją ir 1946 m. liepos 21 d. buvo įšventintas kunigu. Tarnavo kapelionu lietuvių karo pabėgelių stovykloje Veidene (), toje pačioje vietovėje dirbo mokytoju. 1950–1952 m. studijavo  Grigaliaus universitete Romoje, jam buvo suteiktas licenciato laipsnis. Po to darbavosi Vasario 16-osios gimnazijoje.

Apie 1959 m. laivu išplaukė į JAV, vėliau pasiekė Vindsorą () Kanadoje. Šiame mieste, garsėjančiame „Chrysler“ ir „Ford“ automobilių fabrikais, pokaryje telkėsi daugybė emigrantų iš Europos. Kun.V.Kaleckis 1962 m. Vindsore įsteigė lietuvišką parapiją, nupirko pastatą bažnyčiai (vėliau šventovė buvo konsekruota Lietuvos globėjo Šv.Kazimiero vardu, įrengta salė).Rūta Šiūlytė – Kličienė. Šiluvos šventė Windsoro mieste  Iš Kanados kunigas grįžo į JAV, po to vėl persikėlė į Vokietiją. 

Gyveno Dyburge, kur savo bute buvo rastas negyvas po ištikusio širdies smūgio. Tikslios mirties datos nustatyti nepavyko.

 Išnašos 

 Šaltiniai 
 Vilniaus arkivyskupijos lietuviai kunigai užsienyje // Kviklys Bronius. Lietuvos bažnyčios: Vilniaus arkivyskupija (5 tomo II dalis). – Morkūno spaustuvė: Chicago, 1986 psl. 577

Kategorija:Lietuvos kunigai
Kategorija:Lietuvos redaktoriai
Kategorija:Vokietijos lietuviai
Kategorija:Kanados lietuvių bendruomenės veikėjai